Source: https://www.zakonypreludi.sk/zz/2006-650
Timestamp: 2020-07-06 23:58:46+00:00
Document Index: 734738

Matched Legal Cases: ['§ 16', '§ 9', '§ 5', '§ 11', '§ 5', '§ 5', '§ 5', '§ 5', '§ 5', 'súd ', '§ 5', '§ 5', '§ 5', '§ 5', '§ 8', '§ 5', '§ 5', '§ 5', '§ 8']

650/2006 Z. z. Nariadenie vlády Slovenskej republiky, ktorým sa ustanovujú podrobnosti o druhoch a výškach poskytov... | Aktuálne znenie
650/2006 Z. z.
Nariadenie vlády č. 650/2006 Z. z.Nariadenie vlády Slovenskej republiky, ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania
Platnosť od 20.12.2006 do30.09.2007
Zrušený 432/2007 Z. z.
Aktuálne znenie 01.01.2007 - 30.09.2007
Vláda Slovenskej republiky podľa § 16 ods. 1 zákona č. 607/2003 Z. z. o Štátnom fonde rozvoja bývania v znení zákona č. 523/2004 Z. z. a zákona č. 536/2004 Z. z. (ďalej len „zákon“) nariaďuje:
(1) Úver podľa § 9 ods. 1 písm. a) zákona na
a) výstavbu bytu v bytovom dome podľa § 5 ods. 1 písm. a) zákona možno poskytnúť fyzickej osobe najdlhšie na 20 rokov s ročnou úrokovou sadzbou vo výške 70 % základnej úrokovej sadzby Národnej banky Slovenska platnej k 1. januáru roka podania žiadosti podľa § 11 ods. 1 zákona (ďalej len „základná sadzba“), najmenej však 3,50 %, v rozsahu do 80 % obstarávacej ceny, najviac 1 000 000 Sk na byt,
b) výstavbu bytu v bytovom dome podľa § 5 ods. 1 písm. a) zákona možno poskytnúť právnickej osobe najdlhšie na 20 rokov s ročnou úrokovou sadzbou vo výške 100 % základnej sadzby, najmenej však 5,00 %, v rozsahu do 80 % obstarávacej ceny, najviac 1 000 000 Sk na byt,
c) výstavbu bytu v bytovom dome podľa § 5 ods. 1 písm. a) zákona možno poskytnúť fyzickej osobe, ktorá v deň podania žiadosti neprevýšila 35 rokov veku; v prípade manželov postačuje, ak aspoň jeden z manželov v deň podania žiadosti neprevýšil 35 rokov veku, najdlhšie na 30 rokov s ročnou úrokovou sadzbou vo výške 40 % základnej sadzby, najmenej však 2,00 %, v rozsahu do 80 % obstarávacej ceny, najviac 1 400 000 Sk na byt,
d) výstavbu bytu v rodinnom dome podľa § 5 ods. 1 písm. b) zákona možno poskytnúť fyzickej osobe najdlhšie na 30 rokov s ročnou úrokovou sadzbou vo výške 70 % základnej sadzby, najmenej však 3,50 %, v rozsahu do 80 % obstarávacej ceny, najviac 1 000 000 Sk na byt,
e) výstavbu bytu v rodinnom dome podľa § 5 ods. 1 písm. b) zákona možno poskytnúť právnickej osobe najdlhšie na 30 rokov s ročnou úrokovou sadzbou vo výške 100 % základnej sadzby, najmenej však 5,0 %, v rozsahu do 80 % obstarávacej ceny, najviac 1 000 000 Sk na byt,
f) výstavbu bytu v bytovom dome alebo rodinnom dome podľa § 5 ods. 1 písm. a) a b) zákona možno poskytnúť fyzickej osobe po skončení ústavnej starostlivosti dosiahnutím plnoletosti alebo uplynutím jedného roka po dosiahnutí plnoletosti, ak súd predĺžil ústavnú starostlivosť, najdlhšie na 30 rokov s ročnou úrokovou sadzbou vo výške 20 % základnej sadzby, najmenej však 1,00 %, v rozsahu do 100 % obstarávacej ceny, najviac 1 400 000 Sk na byt,
g) výstavbu alebo dostavbu zariadenia sociálnych služieb podľa § 5 ods. 1 písm. c) zákona možno poskytnúť fyzickej osobe alebo právnickej osobe najdlhšie na 20 rokov s ročnou úrokovou sadzbou vo výške 20 % základnej sadzby, najmenej však 1,0 %, v rozsahu do 80 % obstarávacej ceny, najviac 15 000 Sk na 1 m2 podlahovej plochy,
h) kúpu bytu v bytovom dome alebo na kúpu bytu v rodinnom dome podľa § 5 ods. 1 písm. d) zákona možno poskytnúť fyzickej osobe najdlhšie na 30 rokov s ročnou úrokovou sadzbou vo výške 70 % základnej sadzby, najmenej však 3,50 %, v rozsahu do 80 % obstarávacej ceny, najviac 1 000 000 Sk na byt,
i) kúpu bytu v bytovom dome alebo na kúpu bytu v rodinnom dome podľa § 5 ods. 1 písm. d) zákona možno poskytnúť fyzickej osobe, ktorá v deň podania žiadosti neprevýšila 35 rokov veku; v prípade manželov postačuje, ak aspoň jeden z manželov v deň podania žiadosti neprevýšil 35 rokov veku, najdlhšie na 30 rokov s ročnou úrokovou sadzbou vo výške 40 % základnej sadzby, najmenej však 2,00 %, v rozsahu do 80 % obstarávacej ceny, najviac 1 500 000 Sk na byt,
j) kúpu bytu v bytovom dome alebo na kúpu bytu v rodinnom dome podľa § 5 ods. 1 písm. d) zákona možno poskytnúť obci, ak je byt určený na nájom podľa § 8 ods. 4 písm. b) zákona, najdlhšie na 30 rokov s ročnou úrokovou sadzbou vo výške 20 % základnej sadzby, najmenej však 1,00 %, v rozsahu do 80 % obstarávacej ceny, najviac 1 200 000 Sk na byt,
k) kúpu bytu v bytovom dome alebo na kúpu bytu v rodinnom dome podľa § 5 ods. 1 písm. d) zákona možno fyzickej osobe uvedenej v písmene f), najdlhšie na 30 rokov s ročnou úrokovou sadzbou vo výške 20 % základnej sadzby, najmenej však 1,00 %, v rozsahu do 100 % obstarávacej ceny, najviac 1 500 000 Sk na byt,
l) obnovu bytovej budovy podľa § 5 ods. 1 písm. e) zákona možno poskytnúť fyzickej osobe alebo právnickej osobe najdlhšie na 20 rokov s ročnou úrokovou sadzbou vo výške 20 % základnej sadzby, najmenej však 1,00 %, v rozsahu do 80 % obstarávacej ceny, najviac 11 000 Sk na 1 m2 podlahovej plochy bytu,
m) výstavbu nájomného bytu podľa § 5 ods. 1 písm. f) zákona možno poskytnúť len právnickej osobe podľa § 8 ods. 6 zákona, najdlhšie na 30 rokov s ročnou úrokovou sadzbou vo výške 20 % základnej sadzby, najmenej však 1,00 %, v rozsahu do 80 % obstarávacej ceny, najviac 1 200 000 Sk na byt.
(2) Ročná úroková sadzba vypočítaná podľa odseku 1 sa zaokrúhľuje na dve desatinné miesta smerom nahor.
d) 140 000 Sk na trojizbový byt alebo viacizbový byt.
Zrušuje sa nariadenie vlády Slovenskej republiky č. 637/2004 Z. z., ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania v znení nariadenia vlády Slovenskej republiky č. 508/2005 Z. z. a nariadenia vlády Slovenskej republiky č. 80/2006 Z. z.